આજ ની સવાર ખુશનુમા હતી, કારણ કે ગઈકાલે રાત્રે વરસાદ પડ્યો હતો. આથી, પથારીમાં થી જરા મોડો ઉઠ્યો,નિત્ય વિધિ પતાઈ, અને ગેલેરી મા બેઠો બેઠો છાપું વાંચતો હતો….અચાનક, સામે છગનભાઈ ના ઘરમાં થી, ધબાધબ ની અવાજો આવવા માંડી..હું ચમકી ગયો, અને થયું કે ચાલો જોઈએ, શું થઇ રહ્યું છે…!! હું તો દોડતો છગનભાઈ ના ઘરે પહોંચ્યો, ત્યારે ત્યાં તો જોવા જેવો માહોલ હતો…છગનભાઈ, એ કમરે એક ટૂંકું કપડું વીંટાળેલું, હાથમાં સાવરણો, અને જાણે કે યુધ્ધે ચડ્યા હોય એવા ઝનુન થી, ચારે દિશામાં સાવરણો ફેરવી રહ્યા હતા..!!!